CELEX: 32010R1155
Language: el
Date: 2010-12-01 00:00:00
Title: Κανονισμός (ΕΕ) αριθ. 1155/2010 της Επιτροπής, της 1ης Δεκεμβρίου 2010 , σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία

9.12.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 324/42
            
         ΚΑΝΟΝΙΣΜΌΣ (ΕΕ) αριθ. 1155/2010 ΤΗΣ ΕΠΙΤΡΟΠΉΣ
   της 1ης Δεκεμβρίου 2010
   σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Για να εξασφαλιστεί η ενιαία εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της Συνδυασμένης Ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν κάποια νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
            
         
               (3)
            
            
               Κατ’εφαρμογή αυτών των γενικών κανόνων τα εμπορεύματα που περιγράφονται στη στήλη 1 του πίνακα που παρατίθεται στο παράρτημα του παρόντος κανονισμού πρέπει να υπαχθούν στους κωδικούς ΣΟ που εμφαίνονται στη στήλη 2, για τους λόγους που αναφέρονται στη στήλη 3 του εν λόγω πίνακα.
            
         
               (4)
            
            
               Είναι σκόπιμο να προβλεφθεί ότι, βάσει του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου της 12ης Οκτωβρίου 1992 περί του κοινοτικού τελωνειακού κώδικα (2), ο κάτοχος μπορεί να εξακολουθήσει να επικαλείται, για περίοδο τριών μηνών, τη δεσμευτική δασμολογική πληροφορία που έχει εκδοθεί από τις τελωνειακές αρχές των κρατών μελών όσον αφορά τη δασμολογική κατάταξη εμπορευμάτων στη συνδυασμένη ονοματολογία η οποία όμως δεν συμμορφούται με τον παρόντα κανονισμό.
            
         
               (5)
            
            
               Τα μέτρα που προβλέπει ο παρών κανονισμός είναι σύμφωνα με τη γνώμη της Επιτροπής Τελωνειακού Κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη 1 του πίνακα που παρατίθεται στο παράρτημα κατατάσσονται στη συνδυασμένη ονοματολογία στους κωδικούς ΣΟ που αναφέρονται στη στήλη 2 του εν λόγω πίνακα.
   Άρθρο 2
   Η δεσμευτική δασμολογική πληροφορία, που εκδίδουν οι τελωνειακές αρχές των κρατών μελών και που δεν είναι σύμφωνη με τον παρόντα κανονισμό, μπορεί να συνεχίσει να χρησιμοποιείται για περίοδο τριών μηνών δυνάμει του άρθρου 12 παράγραφος 6 του κανονισμού (ΕΟΚ) αριθ. 2913/92.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 1 Δεκεμβρίου 2010.
      
         
            Για την Επιτροπή, εξ ονόματος του Προέδρου,
         Algirdas ŠEMETA
         
            Μέλος της Επιτροπής
         
      
   
   
      (1)  ΕΕ L 256 της 7.9.1987, σ. 1.
   
      (2)  ΕΕ L 302 της 19.10.1992, σ. 1.
   
      ΠΑΡΑΡΤΗΜΑ
      
                  Περιγραφή των εμπορευμάτων
               
               
                  Κατάταξη
                  (κωδικός ΣΟ)
               
               
                  Αιτιολογία
               
            
                  (1)
               
               
                  (2)
               
               
                  (3)
               
            
                  Σύνθετα είδη συντιθέμενα από τεχνητό κλαδί κερασιάς και ηλεκτρικό φωτιστικό σώμα με ηλεκτρικό μετασχηματιστή. Τα κατασκευαστικά αυτά μέρη είναι προσδεδεμένα μεταξύ τους για να σχηματίζουν ένα πρακτικώς αδιαχώριστο σύνολο.
                  Το τεχνητό κλαδί ομοιάζει με φυσικό προϊόν (κλαδί κερασιάς με μπουμπούκια), κατασκευασμένο με συνάρμοση διαφόρων μερών (καφέ χαρτί ως απομίμηση κλώνων, σύρματα στήριξής τους, αυτοκόλλητες ταινίες συγκράτησης, κομμάτια λευκού υφάσματος ως απομίμηση των πετάλων των μπουμπουκιών και μικρά πλαστικά μέρη στήριξης των μπουμπουκιών). Τα μέρη είναι δεμένα μεταξύ τους, κολλημένα και προσαρμοσμένα.
                  Στο τεχνητό κλαδί είναι ενσωματωμένη ηλεκτρική φωτιστική αλυσίδα που φέρει 60 ηλεκτρικούς μικρολαμπτήρες. Οι ηλεκτρικοί λαμπτήρες αντιπροσωπεύουν τους ύπερους των ανθέων. Λόγω του μεγέθους των, οι ηλεκτρικοί λαμπτήρες δημιουργούν μικρή αίσθηση φωτισμού. Το ηλεκτρικό σύρμα της φωτιστικής αλυσίδας που φέρει τους μικρολαμπτήρες φωτισμού καλύπτεται εντελώς από το κλαδί. Το εναπομένον ηλεκτρικό σύρμα μήκους πολλών μέτρων βγαίνει από το κύριο κλαδί και καταλήγει σε ηλεκτρικό μετασχηματιστή.
                  Το αντικείμενο ούτε είναι αυτοστηριζόμενο ούτε διαθέτει μέσα ανάρτησής του. Έχει σχεδιαστεί για να τοποθετείται σε ανθοδοχείο.
                  (τεχνητό κλαδί κερασιάς)
                  (Βλέπε φωτογραφίες αριθ. 654 A, B και C) (1)
                  
               
               
                  6702 90 00
               
               
                  Η κατάταξη διέπεται από τους γενικούς κανόνες (ΓΕΚ) 1, 3β) and 6 για την ερμηνεία της Συνδυασμένης Ονοματολογίας και το κείμενο των κωδικών ΣΟ 6702 και 6702 90 00.
                  Το αντικείμενο συνίσταται από σύνθετα είδη κατά την έννοια του ΓΕΚ 3β). Συντίθεται από τεχνητά άνθη της κλάσης 6702, ηλεκτρικό φωτιστικό σώμα της κλάσης 9405 και ηλεκτρικό μετασχηματιστή της κλάσης 8504. Το ηλεκτρικό φωτιστικό σώμα είναι ενσωματωμένο στο κλαδί τεχνητού άνθους ώστε να σχηματίζει ένα αδιαχώριστο σύνολο (Βλέπε επίσης ΕΣ ΕΣ (επεξηγηματικές σημειώσεις του Εναρμονισμένου Συστήματος) στον ΓΕΚ 3β), (IX)).
                  Λόγω των αντικειμενικών χαρακτηριστικών του προϊόντος (έχει την όψη τυπικού τεχνητού άνθους· οι λαμπτήρες φωτισμού είναι μικροσκοπικοί και δημιουργούν μικρή αίσθηση φωτισμού), το προϊόν έχει σχεδιαστεί κυρίως για να τοποθετείται σε ανθοδοχείο και να διακοσμεί το δωμάτιο ως απομίμηση ανθέων. Ο φωτισμός αποτελεί μόνο επιπρόσθετη εντύπωση που ενισχύει το διακοσμητικό αποτέλεσμα. Κατά συνέπεια, το κλαδί τεχνητού άνθους αποτελεί το συστατικό στοιχείο που προσδίδει στο προϊόν τον ουσιαστικό του χαρακτήρα (δηλαδή ως διακοσμητικό αντικείμενο) κατά την έννοια του ΓΕΚ 3β).
                  Το αντικείμενο δεν μπορεί να καταταχθεί ως λαμπτήρας της κλάσης 9405, επειδή κατά κύριο λόγο δεν έχει σχεδιαστεί για να φωτίζει π.χ. ένα δωμάτιο, ούτε αποτελεί λαμπτήρα ειδικής χρήσης (βλέπε επίσης τις ΕΣ ΕΣ της κλάσης 9405, (I), (1) και (3)).
                  Το κλαδί τεχνητού άνθους ομοιάζει με φυσικό προϊόν (βλέπε επίσης τις ΕΣ ΕΣ της κλάσης 6702, (1)). Το αντικείμενο κατατάσσεται επομένως στην κλάση 6702 ως «τεχνητά άνθη».
               
            
         
      
                  
                     
               
               
                  
                     
               
               
                  
                     
               
            
                  654 A
               
               
                  654 B
               
               
                  654 C
               
            
         (1)  Η εικόνα δίνεται για πληροφόρηση και μόνο.